Jul 10,2015
మెడ్చల్‌లో రాక్‌వెల్‌ ఇండిస్టీ రెండో ప్లాంట్‌
నవతెలంగాణ- బ్యూరో : కోల్డ్‌ చైన్‌ ఉత్పత్తుల తయారీదారు రాక్‌వెల్‌ ఇండిస్టీస్‌ లిమిటెడ్‌ తెలంగాణలో రెండో తయారీ ప్లాంట్‌ను నిర్వహణలోకి తీసుకొచ్చింది. హైదరాబాద్‌ కేంద్రంగా పని చేస్తోన్న ఈ సంస్థ మెడ్చల్‌లో రెండో ప్లాంట్‌ను అభివృద్ధి చేసింది. తమ ఈ ప్లాంట్‌కు ఇండియన్‌ గ్రీన్‌ బిల్డింగ్‌ ప్లాటినమ్‌ ప్యాక్టరీ రేటింగ్‌ లభించిందని ఆ సంస్థ మేనేజింగ్‌ డైరెక్టర్‌ అశోక్‌ కె గుప్తా తెలిపారు. ఈ నూతన ప్లాంట్‌ను రూ.28 కోట్లతో అందుబాటులోకి తెచ్చామన్నారు. ప్రతి రోజు షిఫ్టుకు 500 యూనిట్ల ఉత్పత్తి సామర్థ్యం కలిగి ఉందన్నారు. తొలి ప్లాంట్‌ 350 యూనిట్ల సామర్థ్యంతో పని చేస్తుందన్నారు. రాక్‌వెల్‌ ఇండిస్టీస్‌ గత ఏడాదిలో రూ.85 కోట్ల టర్నోవర్‌ సాధించిందన్నారు. ఈ ఏడాది రూ.150 కోట్లు, రానున్న ఐదేళ్లలో రూ.1000 కోట్ల టర్నోవర్‌ అంచనా వేస్తున్నామన్నారు.
మీ స్నేహితులకు రికమెండ్ చెయ్యండి